AAV สุดยอด! ไตรมาส 2 พลิกกำไรกว่า 200 ลบ.
AAV สุดยอด! ไตรมาส 2/58 พลิกกำไร 205.93 ลบ.จากปีก่อนขาดทุน 176.33 ลบ.หลังค่าโดยสารเฉลี่ยเพิ่มขึ้นจากผู้ดดยสารที่เพิ่มขึ้น รวมถึงราคาต้นทุนเชื้อเพลิงลดลง ขณะที่ 6 เดือนแรก มีกำไร 712.34 ลบ.จากปีก่อนขาดทุน 37.36 ลบ.
13 ส.ค. 2558

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 205.93 ล้านบาท หรือมีกำไรสุทธิ 0.0425 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 176.33 ล้านบาท หรือขาดทุนสุทธิ 0.0364 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 712.34 ล้านบาท หรือ 0.1469 บาทต่อหุ้น จากช่วงเดียวกันของปีก่อนที่มีขาดทุนสุทธิ 37.36 ล้านบาท หรือมีกำไรสุทธิ 0.0077 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากค่าโดยสารเฉลี่ยเพิ่มขึ้นจากอุปสงค์ที่เพิ่มขึ้น เห็นได้จากจำนวนผู้โดยสารที่เติบโตร้อยละ 26 ส่งผลให้มีอัตราส่วนการขนส่งผู้โดยสารอยู่ที่ร้อยละ 80 เพิ่มขึ้น 2 จุด จากช่วงเดียวกันของปีก่อน ในขณะที่ต้นทุนเชื้อเพลิงลดลง